Case ID: 1191625
Sentence 0: Bundan başqa o, təkrar istintaqa dəqiq məlum olmayan tarixdə Qazax rayonunda yaşayan şəxsiyyəti istintaqa məlum olmayan şəxslərlə Azərbaycan Respublikasının aksiz markası ilə markalanmalı olan, lakin, belə marka ilə markalanmamış külli miqdarda malları satış məqsədi ilə qanunsuz olaraq əldə edib Bakı şəhərində satışını təşkil etmə barədə qabaqcadan əlbir olub cinayət əlaqəsinə girmiş, əldə edilmiş razılığa və ümumi cinayətkar niyyətə uyğun olaraq istintaqa dəqiq məlum olmayan vaxtlarda cinayətkar qrupun Qazax rayonunda yaşayan üzvü Qazax rayonu ərazisində yerləşən “Qırmızı Körpü” gömrük postunun qarşısında Gürcüstandan Azərbaycan Respublikasına gələn ayrı-ayrı şəxslərdən əldə edilmiş Azərbaycan Respublikasının aksiz markası ilə markalanmalı olan, lakin, belə marka ilə markalanmamış malları müxtəlif partiyalarla Bakı şəhərinə göndərmiş, həmin malları şəxsən qəbul edib Bakı şəhəri, Yasamal rayonu, Yeni Yasamal 6 ünvanında yerləşən çoxmənzilli yaşayış binasının yeraltı dayanacağındakı, cinayətdən xəbərsiz Şahid5 məxsus qarajda satış məqsədilə toplayıb saxlamış, daxil olmuş əməliyyat məlumatı əsasında Dövlət Gömrük Komitəsi Bakı Baş Gömrük İdarəsinin əməkdaşlarının keçirdikləri tədbirlər nəticəsində qeyd olunan qaraja keçirilmiş baxış zamanı, Azərbaycan Respublikasına məxsus aksiz markası ilə markalanmalı olan, lakin belə marka ilə markalanmamış 1 butulkasının qiyməti 24 manat olmaqla, 6432 manat dəyərində 268 butulka 1 litrlik “Moskovskaya osobay vodka” markalı, 1 butulkasının qiyməti 26 manat olmaqla, 182 manat dəyərində 7 butulka 1 litrlik “President silver Premium Vodka” markalı, 1 butulkasının qiyməti 28 manat olmaqla, 280 manat dəyərində 10 butulka 1 litrlik “12 Ouzo” markalı və 1 butulkasının qiyməti 28 manat olmaqla, 5096 manat dəyərində 182 butulka 1 litrlik “Moskovskaya osobay vodka” markalı olmaqla,ümumilikdə külli miqdarda, 11990 manat dəyərində Azərbaycan Respublikasına məxsus aksiz markası ilə markalanmalı olan, lakin belə marka ilə markalanmamış spirtli içkilər aşkar edilərək götürülmüşdür.